Suchinthana/ta-wikipedia huggingface dataset:
தமிழீழ தேசிய விடுதலை முன்னணி

தமிழீழ தேசிய விடுதலை முன்னணி (National Liberation Front of Tamil Eelam, NLFT) என்பது ஈழ இயக்கங்களில் ஒன்றாக ஆயுதப் போராட்டத்தில் ஈடுபட்ட ஒரு இயக்கமாகும். 1983 செப்டம்பரில் இவ்வியக்கம் ஆரம்பிக்கப்பட்டது.

வரலாறு
1970களின் நடுப்பகுதியில் தேசிய இனப்பிரச்சனை கூர்மையடைந்ததை தொடர்ந்து இடதுசாரி இயக்கங்களிலிருந்த பலரும் தேசிய இனப்பிரச்சனை பற்றி சிந்திக்கத் தலைப்பட்டனர். இக்கட்டத்தில் இலங்கை கம்யூனிஸ்ட் கட்சி (மா-லெ-) இல் இருந்த தோழர்களிடையேயும் தேசிய இனப்பிரச்சனையின் பால் கவனம் திரும்பியது. தமிழ் மக்களுக்குத் தனியான ஓர் அமைப்பு உருவாகுவதும், அதன் வழிகாட்டலில் தமிழ் மக்களின் உரிமைக்கான போராட்டம் முன்னெடுக்கப்படுவதும் காலத்தின் தவிர்க்கமுடியாத தேவையென்னும் கருத்து மறைந்த தோழர் கார்த்திகேசனால் 1975 இறுதியில் முன்வைக்கப்பட்டது. 1975 செப்டம்பரில் இலங்கை கம்யூனிஸ்ட் கட்சி (மா-லெ)யிலிருந்து தோழர்கள் யாழ்ப்பாணத்தில் கூடி தேசிய இனப்பிரச்சனை பற்றி ஆராய்ந்தனர். தமிழ் மக்கள் மீதான ஒடுக்கு முறைக்கெதிராக போராட வேண்டுமெனவும் பிரிவினையை எதிர்ப்பதெனவும் தீர்மானிக்கப்பட்டது. தனிநாட்டுக் கோரிக்கை அந்நிய நாடுகள் தலையிட வாய்ப்பளிக்கும் எனவே இக்கோரிக்கை பிற்போக்கானது என்னும் கருத்து பிரிவினையை எதிர்ப்பதற்கு காரணமாக முன்வைக்கப்பட்டது. இவ்விதம் கூடி முடிவுகள் எடுக்கப்பட்டாலும் குறிப்பிடத்தக்க செயற்பாடுகள் எதுவும் இருக்கவில்லை. ஒரு சில கருத்தரங்குகள் மட்டும் நடத்தப்பட்டன. 1977 தேர்தலுக்கு அண்மித்த காலத்தில் தமிழ்மக்கள் ஜனநாயக முன்னணி எனும் பெயரில் சில நடவடிக்கைகளை மேற்கொண்டனர். ஆங்காங்கே சில கருத்தரங்குகள் நடத்தப்பட்டன. சில சுவரொட்டிகள் ஒட்டப்பட்டன. 1977ம் ஆண்டு ஆவணி இனக்கலவரத்தின் பின் தோழர் கார்த்திகேசன் மறைந்ததுடன் தமிழ்மக்கள் ஜனநாயக முன்னணியின் செயற்பாடுகள் இடைநிறுத்தப்பட்டன.

1979 முதற் பகுதியில், தமிழ்மக்கள் ஜனநாய முன்னணி அமைப்பைக் கூட்டி வேலைகளை முன்னெடுக்க வேண்டுமென ஒரு குழு உருவாக்கப்பட்டது. 1979 இல் வடபகுதியில் அவசரகால சட்டம் பிரகடனப்படுத்தப்பட்டு இளைஞர்கள் பலர் படுகொலை செய்யப்பட்டதைத் தொடர்ந்து தமிழ்மக்கள் ஜனநாயக முன்னணியை அமைப்பதற்கான அமைப்புக் குழு செயலிழந்தது. இந்நிலையில் 1979 புரட்டாதியில் சில தோழர்கள் கல்முனையில் ஒன்று கூடி சில தீர்மானங்களை எடுத்தனர். தேசிய ஒடுக்குமுறைக்கு எதிராகப் போராடும் தனித்துவமும் சுதந்திரமும் கொண்ட ஒர் அமைப்பாக தமிழ் மக்கள் ஜனநாயக முன்னணி என்னும் பெயரில் தொடர்ந்து செயல்படவேண்டுமென தீர்மானிக்கப்பட்டது. முன்பே தமிழ் மக்கள் ஜனநாயக முன்னணியெனும் பெயர் பாவிக்கப்பட்டாலும் 1979 புரட்டாதியில் தான் தமிழ் மக்கள் ஜனநாயக முன்னணி அமைப்பாக பிரகடனப்படுத்தப்பட்டது.

ஈழ இயக்கங்கள்
இலங்கைத் தமிழ் அரசியல் கட்சிகள்
1979இல் நிறுவப்பட்ட அரசியல் கட்சிகள்
திமிரி

திமிரி (ஆங்கிலம்:Timiri), இந்தியாவின் தமிழ்நாடு மாநிலத்தில் அமைந்துள்ள இராணிப்பேட்டை மாவட்டத்தில் உள்ள ஆற்காடு வட்டத்தில் இருக்கும் ஒரு பேரூராட்சி ஆகும். 

திமிரி ஊராட்சி ஒன்றியத்தின் வட்டார வளர்ச்சி அலுவலகம் திமிரியில் இயங்குகிறது. இவ்வூரில் உள்ள பாஷாண லிங்கேஸ்வரர் கோயிலில் பாஷாணத்தால் ஆன லிங்கம் உள்ளது. இப்பேரூராட்சிக்கு அருகில் உள்ள  குமரகிரி மலையில் உள்ள சுப்பிரமணிய சுவாமிக்கு காவடி எடுத்து வந்து பிராத்தனை செலுத்துவர். இங்கு  முக்கியத் தொழில் விவசாயம், நெசவு, நவீன அரிசி ஆலைகள் ஆகும்.

அமைவிடம்
சென்னை – ஆரணி வழித்தடத்தில், ஆற்காட்டிலிருந்து 9 கி.மீ தொலைவில் திமிரி பேரூராட்சி அமைந்துள்ளது. இதன் மேற்கே வேலூர் 28 கிமீ; வடக்கே ஆற்காடு 9 கிமீ; தெற்கே ஆரணி 22 கிமீ தொலைவில் உள்ளது. இதனருகே உள்ள தொடருந்து நிலையம், 32 கிமீ தொலைவில் உள்ள காட்பாடியில் உள்ளது.

பேரூராட்சியின் அமைப்பு                   
6.47 சகிமீ பரப்பும், 15  பேரூராட்சி மன்ற உறுப்பினர்களையும், 161 தெருக்களையும்  கொண்ட இப்பேரூராட்சி ஆற்காடு (சட்டமன்றத் தொகுதி) மற்றும் அரக்கோணம் மக்களவைத் தொகுதிக்குட்பட்டதாகும்.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3,878  வீடுகளும், 16,246 மக்கள்தொகையும், கொண்டது. மேலும் இப்பேரூராட்சியின் எழுத்தறிவு 81.76% மற்றும் பாலின விகிதம்   ஆயிரம் ஆண்களுக்கு, 1024 பெண்கள் வீதம் உள்ளனர்.

மேற்கோள்கள்

இராணிப்பேட்டை மாவட்டத்திலுள்ள ஊர்களும் நகரங்களும்
கே. ஆர். சேதுராமன்

கே. ஆர். சேதுராமன் ஓமியோபதி மருத்துவர். (குட்டின்) கே. கே. இராமாச்சாரி-கிருட்டிணாமணி அம்மாள் தம்பதியருக்கு 1939ல் மதுரையில் பிறந்தவர். இவர் நூலகர், சிறந்த சமூக வரலாற்று ஆசிரியர் மற்றும் எழுத்தாளர். சௌராட்டிர மொழி வளர்ச்சிக்காக 2006இல் சாகித்திய அகாதமியின் பாஷா சம்மான் விருது பெற்றவர்.

கல்வி 
நூற்றாண்டு விழா கொண்டாடிய மதுரை சௌராட்டிர உயர்நிலைப் பள்ளியில் 1956ல் பள்ளி இறுதி படிப்பு முடித்தவர். தமிழ் உணர்வை ஊட்டி வளர்க்கும் மதுரை தியாகராசர் கலைக்கல்லூரி, மதுரையில் இளங்கலை விலங்கியல் கல்வியை 1960ல் முடித்தவர். மதுரை காமராசர் பல்கலைக்கழகத்தில் எம்.ஏ., முதுகலை பட்டம் பெற்று, சென்னைப் பலகலைக்கழகத்தில் இளங்கலை மற்றும் முதுகலை நூலக அறிவியல் பட்டம் பெற்றார்.

பணி புரிந்த இடங்கள்
 சென்னைப் பல்கலைகழக விரிவாக்க மைய நூலகம், மதுரை,
 செயின்ட் ஜான் கல்லூரி நூலகம், பாளையங் கோட்டை
 சௌராட்டிர கல்லூரியில் நிறுவன நூலகர்,மதுரை
 சென்னைப் பல்கலைகழக விரிவாக்க  மைய நூலகம், கோவை
 கோவை பாரதியார் பல்கலைக்கழக நூலகம்.

படைத்த நூல்கள்
 ”சேதுராமன் மும்மொழி சௌராட்டிர அகராதி”. 
 ”தமிழ்நாட்டில் சௌராட்டிரர்:முழு வரலாறு” நூல்.
  ”ஸ்ரீதியாகராச வேங்கடரமண சரித்திரம்”.
 ”சௌராட்டிரர்களின் கோத்திரங்களும் குடும்பப் பெயர்களும்” எனும் நூல். 
 ”ஸ்ரீமன்நடனகோபால நாயகி சுவாமிகள்” என்ற வரலாற்று நூல்.
 ”வராக விடுதலை” எனும் சிறுகதை.

சாகித்திய அகாதமி விருது
இந்தியாவில் சிறுபான்மை இனமக்கள் பேசும் மொழிவளர்ச்சிக்காக வழங்கப்படும்,   பாஷா சம்மான் விருதை கே. ஆர். சேதுராமனுக்கும், தாடா. சுப்பிரமணியனுக்கும் கூட்டாக,  2006-இல்  சௌராட்டிர மொழி வளர்ச்சிக்குப் பாடுபட்டதைப் பாராட்டி சாகித்திய அகாதமி வழங்கிப் பாராட்டியுள்ளது.

மேலும் காண்க
 சாகித்திய அகாதமியின் பாஷா சம்மான் விருது
 தாடா. சுப்பிரமணியன்
 டி. ஆர். தாமோதரன்
 டி. எஸ். சரோஜா சௌந்தரராஜன்

மேற்கோள்கள்

ஆதாரநூல்கள் 
 சௌராட்டிரர்: முழு வரலாறு, 2008, மூன்றாம் பதிப்பு.

வெளி இணைப்புகள்
 சௌராட்டிரர் வரலாறு, ஒலி வடிவில்
 சௌராட்டிர சமுகம், பண்பாடு, மொழி, முன்பு வாழ்ந்த பகுதிகள் History of Saurashtrians of Tamilnadu சௌராட்டிர சமுகம், பண்பாடு, மொழி, முன்பு வாழ்ந்த பகுதிகள்   &  
 சௌராட்டிர சமுக இணையதளங்கள்   ,   &,  &   

மதுரை மக்கள்
சௌராட்டிர நபர்கள்
தமிழக எழுத்தாளர்கள்
1939 பிறப்புகள்
வாழும் நபர்கள்
கோதுமைத்தளிர்

கோதுமைத்தளிர் (Wheatgrass) ஒரு வாழும் இலை பச்சயம் ஆகும். இதன் சிறப்பு என்னவென்றால் இதில் 19 வகையான அமினோ அமிலங்கள்  உள்ளன. நச்சிக் கொல்லியாகவும் முடியை வளரச்செய்யவும் முடிஉதிர்வதைத் தடுக்கவும் செய்கிறது. இதில் அதிக அளவில் உயிர்சத்து ஏ யும் சி யும் உள்ளன. இளமையைத் தக்கவைக்கவும் முதுமையைத் தள்ளிப்போடவும் உதவுகிறது.

முக்கியமாக  கதிர்வீச்சின் தீயவிளைவுகளைக்  கட்டுப்படுத்துகிறது. கதிரியல் துறை பணியாளர்கள் பயன் பெறலாம். செவ்வணுப் புரதம் -ஈமோகுளோபின்- உற்பத்திக்கு துணையாகிறது.

மேற்கோள்கள்

புற்கள்
ஜான் கில்லிஸ்

ஜான் கில்லிஸ் (John Gillies, MD, 1792 - 24 நவம்பர் 1834) ஸ்காட்லாந்தைச் சேர்ந்த ஒரு தாவரவியல் அறிஞர். முதலில் ஸ்காட்டியக் கடற்படையில் பணியாற்றினார். எடின்பரோ பல்கலைக்கழகத்தில் படித்த அவர், நெப்போலியப் போர்களின் போது போது பிரித்தானிய ரோயல் கடற்படையில் பணியாற்றினார். நாடுகாண் பயணியான இவர் தென்னமெரிக்காவுக்குப் பலமுறை சென்றுள்ளார்.

காச நோயால் பீடிக்கப்பட்ட கில்லிசு தனது உடல் நிலை தேறுவதற்கு தென்னமெரிக்காவின் காலநிலை உதவும் என எண்ணி தனது 28 வயதில் அர்கெந்தீனா சென்றார். பல போர்கள், உள்நாட்டுக் குழப்பங்கள் மத்தியில் 8 ஆண்டுகள் வரை அங்கு தங்கியிருந்தார். 1828 ஆம் ஆன்டில் நாடு திரும்புவதற்கு முன்னர் இவர் கியூ தாவரவியற் பூங்காவிற்கு பல தாவரங்களை அனுப்பியுள்ளார். 42 வது அகவையில் 1834 நவம்பர் 24 இல் எடின்பரோவில் காலமானார்.

பல தாவரங்களுக்கு இவரது நினைவாகப் பெயர் சூட்டப்பட்டுள்ளன:
 (முண்மூலிகைக் குடும்பம் ) Adhatoda gilliesii Nees
 (முண்மூலிகைக் குடும்பம் ) Poikilacanthus gilliesii (Nees) Lindau
 (Adiantaceae) Notholaena gilliesii Antoine Laurent Apollinaire Fée
 (Anacardiaceae) [Lithraea gilliesii Griseb. 
 (Asclepiadaceae) Oxystelma gilliesii K.Schum.
 (Asteraceae) Taraxacum gilliessi Hook. & Arn.
 (Blechnaceae) Orthogramma gilliesii C.Presl 
 (Bromeliaceae) Dyckia gilliesii Baker
 (Caesalpiniaceae) Caesalpinia gilliesii (நத்தானியேல் வாலிக் ex Hook.) Benth.

மேற்கோள்கள்

1792 பிறப்புகள்
1834 இறப்புகள்
தாவரவியலாளர்கள்
இசுக்காட்லாந்து அறிவியலாளர்கள்
எடின்பரோ பல்கலைக்கழக முன்னாள் மாணவர்கள்
சூரியகாந்திக் குடும்பம்
யானைச் சுறா

யானைச் சுறா, Callorhinchus milii, எனும் விலங்கியல் பெயர் கொண்டவகுப்பு Chondrichthyes க்குரிய சுறா வகைக்குரிய மீனாகும். இது ஆவுஸ்திரேலிய பேய்ச்சுறா, வெள்ளை மீன், யானைமீன், மகோரேப்பு எனப் பல பெயர்களில் அழைக்கப்படுகின்றது.

இது தெற்கு ஆஸ்திரேலியா,  கிழக்குக் கேபேயின் தென் பகுதி மற்றும் நியூசிலாந்து, பகுதிகளில் 200 - 500மீட்டர் ஆழத்தில் வாழக்கூடியது. இது 60-120 சென்டிமீட்டர் வரை நீளமுடையது. ஆண் விலங்கு  65 சதம மீட்டர் வரை வளரக்கூடியது.

மேற்கோள்கள்

சுறாக்கள்
இதிகாசம்

இதிகாசம் எனப்படுவது கடவுள், கடவுள் அவதாரம் அல்லது பெரும் வீரர்கள் நிகழ்த்திய அரும்பெரும் வீரச் செயல்களையும், நீதிநெறிகளையும் விவரிக்கும் புராண வரலாறாகும் (Pre-historic Period). இதி-ஹ-ஆஸ என்பதற்கு இப்படி உண்மையில் இருந்தது என்று அர்த்தமாகும். இந்தியாவைப் பொறுத்தளவில் இராமாயணமும், மகாபாரதமும் இதிகாசங்கள் என்றழைக்கப்படுகின்றன.

நில உடமைச் சமுதாயம் ஒரு காலகட்டம் வரை இருந்து அடுத்த கட்டத்திற்கு மாறி செல்லும்போது அதன் பரிணாமங்கள், நிகழ்வுகள், மாறுதல்கள்,அனைத்தும் வாய்மொழியாக ஒருகாலகட்டம் வரையிலும் குருவின் மூலமாக சீடர்களுக்கு சொல்லி வைக்கப்பட்டு, செவி வழிச் செய்தியாக சில காலம் வரையிலும் இருந்து சமுதாய பரிணாம வளர்ச்சியை தனதாக்கிக்கொண்டு பல ஆயிரம் ஆண்டுகள் கால ஓட்டத்தையும், அதன் சமூக நியதிகளை இதிலிருந்து எடுத்து மேற்கோள்கள் காட்டிடவும், நீதி சொல்லவும், சமுதாய சட்டங்களாகவும் காலத்தை கடந்தும், தெளிவாகவும், எளிமையாகவும், சிக்கலான, நெருடலான, மனிதகுலச் சிந்தனைகளை உள்வாங்கி, உயர்ந்து நிற்கிற வரலாற்றுப் பெட்டகமே இதிகாசமாகும்.

மகாபாரதம்

ஒரு மகன் தன் தந்தையின் விருப்பத்திற்காக தந்தைக்கு  மறுமணம் செய்து கொள்ள வேண்டி தனது சிற்றின்ப நுகர்வையும்,அரசாளும் உரிமையையும் தியாகம் செய்கிறான் (பீஷ்மர்). தன் ஆண்மையால் குழந்தை பிறக்காது என்று அறிந்த பாண்டு, மனைவியான குந்தி தேவிக்கு கடவுள்களை நினைத்ததால் கடவுள்களின் அம்சத்தில் குழந்தைகளை தத்தெடுக்கின்றனர். குந்தி தேவி பெற்ற வரத்தினால் (பாண்டு குந்தி தேவி). ஒரு பெண் தன் கணவன் பார்வையிழந்த நிலைக்காக தானும் கண்களை கட்டிக்கொள்கிறாள் (காந்தாரி). ஓர் ஆணின் ஆண்தன்மை ஓராண்டுக்குப் பயனற்றுப்போக வைக்கப்படுகிறது (அருச்சுனன்) பெண் ஒரு சபையின் நடுவில் துகில் உரியப்படுகிறாள் (திரௌபதி). ஒரு மாணவன் (ஏகலைவன்) தேரோட்டியின் மகன் என்பதினால்  கல்வி மறுக்கப்படுகிறது. தகுதி இருந்தும் (கர்ணன்) போட்டிக்கு அனுமதியும் மறுக்கப்படுகிறது. சொத்துக்காக ஒரு குடும்பம் (கௌரவர், பாண்டவர்) பிரிந்தும், புதிய நகரை உருவாக்க மிகப்பெரிய(காண்டவப்பிரஸ்தம்)காடு அழிக்கப்படுகிறது. ஓர் அரசன் தன் இராச்சியத்தையே சூதாட்டத்தில் இழக்கிறான்,(தர்மன்).  ஓர் அரசி, யயாதியின் அரண்மனையில் பணிப்பெண்ணாக சேவை செய்கிறாள்.(அசுரர்களின் அரசனான விருஷபர்வனின் மகள் சர்மிஷ்டை) தோற்றவர்கள் சொர்க்கத்துக்குச் செல்கிறார்கள் (கௌரவர்). வென்றவர்கள் தங்கள் குழந்தைகளை இழக்கிறார்கள் (பாண்டவர்). நிலம் இரத்தத்தால் குளிப்பாட்டப்படுகிறது (குருச்சேத்திரப் போர்). கடவுள் ஒரு பெண்ணால் சபிக்கப்படுகிறார்(கிருட்டிணன்), அருச்சனனின் அறியாமையை நீக்க போர்க்களத்தில் பிறக்கிறது பகவத் கீதை, மகாபாரதக்கதையை சிறப்பு செய்வது கதைமாந்தர்கள் பலர் செய்யும் சபதங்களும், முனிவர்கள் கதைமாந்தர்களுக்கு விடும் சாபங்களுமே.

இராமாயணம்

காண்க

ஆதாரங்கள்

வெளி இணைப்புகள்

புனைவு
சான் பிரான்சிஸ்கோ பன்னாட்டு வானூர்தி நிலையம்

சான் பிரான்சிஸ்கோ பன்னாட்டு வானூர்தி நிலையம் (San Francisco International Airport, ) ஐக்கிய அமெரிக்காவின்  கலிபோர்னியா மாநிலத்தில்  சான் பிரான்சிஸ்கோ நகர மையத்திலிருந்து  தெற்கே அமைந்துள்ள பெரிய பன்னாட்டு வானூர்தி நிலையம் ஆகும். இது அரசமைப்பு இல்லாத சான் மாத்தியோ கவுன்ட்டியில் மில்பிரே நகருக்கும் சான் புருனோ நகருக்கும் இடையே அமைந்துள்ளது. இது பொதுவாக அமெரிக்கரால்  SFO ("San FranciscO" என்பதில் இருந்து) எனக் குறிப்பிடப்படுகிறது. இங்கிருந்து வட அமெரிக்காவின் அனைத்து இடங்களுக்கும் வான்பறப்புகள் உள்ளன. ஐரோப்பா மற்றும் ஆசியாவிற்கான நுழைவாயிலாகவும் இது விளங்குகிறது.

சான் பிரான்சிஸ்கோ வளைகுடாப் பகுதியில் மிகப் பெரும் வானூர்தி நிலையமாக விளங்கும் இது  கலிபோர்னியாவில் லாசு ஏஞ்சலசு பன்னாட்டு வானூர்தி நிலையத்தை அடுத்த இரண்டாவது போக்குவரத்து மிக்க நிலையமாகவும் உள்ளது. 2009இல் இந்த நிலையம் ஐக்கிய அமெரிக்காவி்ன் பத்தாவது போக்குவரத்து மிக்க நிலையமாக விளங்கியது. உலகளவில் இருபதாவது நிலையில் இருந்தது.  வெர்ஜின் அமெரிக்காவின் முதன்மைத் தளமாகவும் இது விளங்குகிறது. யுனைட்டெட் ஏர்லைன்சின் ஒரே பராமரிப்புத்  தளமாகவும் உள்ளது.

பயணிகளின் வசதிக்காக இந்த வானூர்தி நிலையத்தில் பலவித உணவு மற்றும் பானங்கள் வசதிகளும், அங்காடிகளும்,பொது குளியலறைகளும், சாமான் வைப்பிடங்களும்,மருத்துவ மனையும் உள்ளன. வழிதவறிய அல்லது தனித்து விடப்பட்ட  பயணிகளுக்காகவும் படைத்துறைப் பயணிகளுக்காகவும் சேவை மையங்கள் ஏற்படுத்தப்பட்டுள்ளன.  இங்கு லூயி ஏ.டுர்பென் வான்போக்குவரத்து அருங்காட்சியகம், நிலைய நிர்வாக ஆணையத்தின் நூலகம் மற்றும் தற்காலிக/நிரந்தர கலைக் காட்சிக்கூடங்கள்   அமைக்கப்பட்டுள்ளன. பொதுமக்களுக்கு இலவச ஒய்-ஃபை வசதியும் பெரும்பாலான முனையங்களில் வழங்கப்பட்டுள்ளன.

சான் மாத்தியோ கவுன்ட்டியில் அமைந்திருந்தாலும் இதன் உரிமையாளராக சான் பிரான்சிஸ்கோ நகர மற்றும் கவுன்ட்டி உள்ளது. இந்த நகரமைப்பின் சான் பிரான்சிஸ்கோ வானூர்தி நிலைய ஆணையத்தால் உருவாக்கப்பட்ட எஸ்எஃப்ஓ என்டர்பிரைசஸ்  இதன் வணிகமய கையகப்படுத்துதல்களையும் அவ்வாறு பெற்ற சொத்துக்களை நிர்வகிப்பதையும் மேற்கொள்கிறது. எடுத்துக்காட்டாக இந்த நிறுவனம் ஹொண்டுராசின் வானூர்தி நிலையங்களின் உரிமையாளராகவும் பராமரிப்பாளராகவும் உள்ளது.

மேற்சான்றுகள்

வெளி இணைப்புகள்

 சான் பிரான்சிஸ்கோ பன்னாட்டு வானூர்தி நிலைய வலைத்தளம்
 சான் பிரான்சிஸ்கோ பன்னாட்டு வானூர்தி நிலையம் சமூக வட்டமேசை முகப்புப் பக்கம்
 சான் பிரான்சிஸ்கோ பன்னாட்டு வானூர்தி நிலையம் தகவல் வலைத்தளம் 

ஐக்கிய அமெரிக்க வானூர்தி நிலையங்கள்
கலிபோர்னியா
சூது கவ்வும்

சூது கவ்வும் (நாளைய இயக்குநர்) எனும் தொலைக்காட்சி நிகழ்ச்சி மூலம் அறிமுகமான நலன் குமாரசாமி என்பவரது இயக்கத்தில் வெளிவந்த தமிழ்த் திரைப்படம். விஜய் சேதுபதி, சஞ்சிதா ஷெட்டி, அசோக் செல்வன், சிம்ஹா, ரமேஷ் திலக், கருணாகரன், ராதாரவி மற்றும் எம். எஸ். பாஸ்கர் ஆகியோர் முக்கிய வேடங்களில் நடித்த இத்திரைப்படம் 2013 ஆம் ஆண்டு மே 1 அன்று வெளிவந்தது.

நடிகர்கள்
 விஜய் சேதுபதி
 சஞ்சிதா ஷெட்டி
 அசோக் செல்வன்
 சிம்ஹா, ரமேஷ் திலக்
 கருணாகரன்
 ராதாரவி
 எம். எஸ். பாஸ்கர்

கதைச் சுருக்கம் 
தனக்கென ஒரு கொள்கை வைத்துக் கொண்டு சின்னச் சின்ன கடத்தல் வேலைகளைச் செய்து வருபவர் விஜய் சேதுபதி. அவருடன் 3 இளைஞர்களும் சேர்கிறார்கள். ஒருநாள் ஒரு அமைச்சரின் மகனைக் கடத்த ஒப்புக் கொள்கிறார்கள். அதில் ஒரு திருப்பமாக, கடத்தப்பட்ட அமைச்சர் மகனே இவர்களுடன் பங்காளியாகிறான். ஆனால் கடத்தல் வேன் விபத்துக்குள்ளாகிறது. கடத்தல் திட்டம் கவிழ்ந்துவிடுகிறது. இந்தக் கும்பலைப் பிடிக்க ஒரு நேர்மையான போலீஸ் அதிகாரி வருகிறார். அவர் துரத்த, இந்த கடத்தல் கும்பல் ஓட நகைச்சுவை விறுவிறுப்பும் கலந்த முடிவுடன் படம் முடிவுறுகிறது.

மறுதயாரிப்புகள்
இந்தத் திரைப்படம் ஹிந்தி, தெலுங்கு, கன்னடம் மற்றும் மலையாளம் மொழிகளில் மறுதயாரிப்பு செய்யப்படுகின்றது.

வெளி இணைப்புகள்  
 

2013 தமிழ்த் திரைப்படங்கள்
இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
விஜய் சேதுபதி நடித்த திரைப்படங்கள்
சந்தோஷ் நாராயணன் இசையமைத்த திரைப்படங்கள்
ராதாரவி நடித்த திரைப்படங்கள்
மெக்காரன் பன்னாட்டு வானூர்தி நிலையம்

மெக்காரன் பன்னாட்டு வானூர்தி நிலையம்  (Harry Reid International Airport, ) ஐக்கிய அமெரிக்காவின் நெவாடா மாநிலத்திலுள்ள  லாஸ் வேகஸ் மற்றும் கிளார்க் கவுன்ட்டி பகுதிகளுக்கு சேவை வழங்கும் முதன்மை வணிகமய வானூர்தி நிலையம் ஆகும். இந்த வானூர்தி நிலையம் லாஸ் வேகஸ் நகரின் மையத்திலிருந்து  ஐந்து மைல்கள்  (8 கிமீ) தெற்கில் கிளார்க் கவுன்ட்டியில் உள்ள அரசமைப்பில்லா பாரடைஸ் பகுதியில் அமைந்துள்ளது.   பரப்பளவில் விரிந்துள்ள இந்த நிலையத்தில் நான்கு ஓடுபாதைகள் உள்ளன. மெக்காரன் நிலையத்தின் உரிமையாளராக கிளார்க் கவுன்ட்டி உள்ளது;  கிளார்க் கவுன்ட்டி வான்போக்குவரத்து துறையால் (DOA) இயக்கப்படுகிறது.  இந்த வானூர்தி நிலையம் பெப்ரவரி 2012 இலிருந்து இசுபிரிட் ஏர்லைன்சின் பராமரிப்பு தளமாக  உள்ளது. முன்னாள் நெவாடா செனட்டர் பேட் மெக்காரன் நினைவாக இந்த வானூர்தி நிலையம் பெயரிடப்பட்டுள்ளது.

2012இல் மெக்காரன் பயணிகள் போக்குவரத்தில் உலகின் 24வதாகஉள்ளது. இந்த நிலையம் வழியே 2012இல்  40,799,830 பயணிகள் பயணித்துள்ளனர். 527,739 வானூர்தி ஏற்றங்களையும் இறக்கங்களையும் கையாளும் இது வானூர்தி போக்குவரத்தின் அடிப்படையில் உலகின் 8வது போக்குவரத்து மிகுந்த வானூர்தி நிலையமாக விளங்குகிறது.  மெக்காரன் தனது நிதித்தேவைகளை தானே சம்பாதித்துக் கொள்வதால் கவுன்ட்டியின் பொதுநிதியிலிருந்து எந்த மானிய உதவியும் பெறுவதில்லை.

மேற்சான்றுகள்

வெளி இணைப்புகள்

 மெக்காரன் பன்னாட்டு வானூர்தி நிலையம், அலுவல்முறை வலைத்தளம்
 மெக்காரன் வானூர்தி நிலையத்தின் வரலாறு , onlinenevada.org
 Flight and checkpoint delays, lasvegassun.com
 Howard W. Cannon Aviation Museum  - official site 
  diagram from Nevada DOT

ஐக்கிய அமெரிக்க வானூர்தி நிலையங்கள்
நெவாடா
தனித்தியங்கும் ஆற்றல் ஒருங்கியம்

தனித்தியங்கும் ஆற்றல் ஒருங்கியம் (stand-alone power system (SAPS or SPS)) என்பது ஒரு பெரிய மின் வலைப்பின்னலோடு இணைக்கப்படாத ஆற்றல் வழங்கல் ஒருங்கியம் ஆகும்.  ஒரு வீட்டின், கட்டிடத்தின் அல்லது சிறு குமுகத்தின் ஆற்றல் தேவைகளை தனியாக பூர்த்தி செய்வதற்காக அமைக்கப்பட்டு இருக்கும்.  பொதுவாக ஒன்றுக்கும் மேற்பட்ட ஆற்றல் உற்பத்தி, சேமிப்பு, சீராக்கும் முறைகளை இது கொண்டிருக்கும்.

மின் உற்பத்தி முறைகள் 
மின்சாரம் பொதுவாக பின்வரும் முறைகளைப் பயன்படித்தி உற்பத்தி செய்யப்படும்:
 சூரிய ஆற்றல் - சூரியப்பலகம் (solar panel)
 காற்றுச் சுழலி
 புவிவெப்ப மின்சாரம்
 Micro combined heat and power
 Micro hydro
 டீசல், உயிரி எரிபொருள் மின்னாக்கி

மின் சேமிப்பு 
தனித்தியங்கும் ஆற்றல் ஒருங்கியங்களில் மின்சாரச் சேமிப்பு ஒரு முக்கிய சிக்கலாகும்.  சூரிய ஒளி, காற்று போன்றவை முழு நேரமும் கிடைக்கக் கூடிய வளங்கள் இல்லை.  அவை அதிகம் கிடைக்கும்போது அவற்றைச் மின்கலங்கள் கொண்டு சேமித்து பயன்படுத்தக் கூடியவாறான கட்டமைபு கூடிய பொருட் செலவை இந்த ஒருங்கியங்களுக்கு ஏற்படுத்துகின்றன.

மேற்கோள்கள்

ஆற்றல்
மின்சாரம்
பாலிவுட் திரைப்படங்களின் பட்டியல், 2013

2013 ஆம் ஆண்டில் வெளிவந்த பாலிவுட் திரைப்படங்கள் தேதிப்படி வரிசையில் இங்கு பட்டியலிடப்படுகின்றன.

அதிக வருவாய் ஈட்டிய படங்கள் 
பின்புல நிறம்        குறிக்கப்பட்டவை தற்போது திரையரங்குகளில் ஓடிக் கொண்டிருப்பதைக் குறிக்கிறது.

தேதி குறித்த திரைப்படங்கள்

சனவரி - மார்ச்சு

April – June

July – September

October – December

மேற்கோள்கள் 

2013 இந்தித் திரைப்படங்கள்
இந்திய இந்தித் திரைப்படங்கள்
மிதிவண்டி பகிர்வுத் திட்டம்

மிதிவண்டி பகிர்வுத் திட்டம் (bicycle-sharing system) என்பது பல பெரும் நகரங்களில் மிதிவண்டிகளை ஒரு குறுகிய காலத்துக்குப் பயன்படுத்தக் கூடியதற்கான ஒர் ஏற்பாடு ஆகும்.  மிதி வண்டிகள் பயனர்கள் பெரிதும் கூடும் இடங்களில் வைக்கப்பட்டு இருக்கும்.  ஒருவர் ஒரு தரிப்பிடத்தில் இருந்து எடுத்துச் சென்று பிறதொரு இடத்தில் தரிப்பிட வேண்டும்.  பெரும்பாலும் உறுப்பினர் கட்டணம் செலுத்தி அல்லது ஒரு சிறு கட்டணத்துக்கு இவ்வாறு மிதிவண்டிகளைப் பயன்படுத்த முடியும்.  பல நகரங்களில் இலாபகரமாக இத் திட்டங்கள் முன்னெடுக்கப்பட்டுள்ளன.

மேற்கோள்கள்

பகிர்வகங்கள்
மிதிவண்டி
விதைப் பகிர்வகம்

விதைப் பகிர்வகம் எனப்படுவது விதைகளைப் பகிரும் அல்லது அளிக்கும் ஒரு நிறுவனம் ஆகும்.  இது விதை வங்கிகளில் இருந்து மாறுபட்ட முறையில் விதைகளைப் பாதுகாக்கின்றன.  அதாவது விதைகளைப் பகிர்வதன் மூலம் அவை பயிரிடப்பட்டு, இனவிருத்தி பெற்று, மேலும் பகிர்வையும் அவற்றின் பாதுகாப்பையும் ஊக்கிவிக்கும்.  விதை வங்கிகள் பெரும்பாலும் தன்னார் அல்லது இலாப நோக்கமற்ற நிறுவனங்களாக இயங்குகின்றன.

மேற்கோள்கள்

பகிர்வகங்கள்
வித்து
இணை உழைப்பு

இணை உழைப்பு (ஆங்கிலம்: Coworking) ஒரு பகிரப்பட்ட சூழலில் அலுவலகத்தில் இருந்து பணியாற்றுதலாகும். பெரும்பாலும் இது ஒரு பகிரப்பட்ட அலுவலகமாக, கூட்ட இடம், இணையத் தொடர்பு போன்ற வளங்களுடன் இருக்கும். வழமையான அலுவலகம் போல் அல்லாமல் இவ்விடங்களில் வேலை செய்பவர்கள் ஒரு நிறுவனத்துக்கு வேலை செய்பவர்களாக இருக்க மட்டார்கள். இந்த ஏற்பாடு வீட்டிலிருந்து வேலை செய்பவர்கள், அதிகம் பயணம் செய்பவர்கள், சுதந்திரமான ஒப்பந்தத் தொழிலாளர்கள் போன்றவர்களுக்கு கூடிய பொருத்தமாக அமைகிறது.

மேற்கோள்கள்

உழைப்பு
பகிர்வு
சத்திரபதி சிவாஜி பன்னாட்டு வானூர்தி நிலையம்

சத்திரபதி சிவாஜி பன்னாட்டு வானூர்தி நிலையம் (Chhatrapati Shivaji International Airport, CSIA, ) முன்பாக சாகர் பன்னாட்டு வானூர்தி நிலையம் (Sahar International Airport) மும்பையில் உள்ள முதன்மை பன்னாட்டு வானூர்தி நிலையம் ஆகும். இது 17வது நூற்றாண்டின் மராத்தா பேரரசர், சத்திரபதி சிவாஜி போசுலேயின் நினைவாகப் பெயரிடப்பட்டுள்ளது. இதன் ஐஏடிஏ குறியீடான – "BOM", என்பது மும்பையின் முந்தையப் பெயரான  பம்பாய் என்பதிலிருந்து பெறப்பட்டுள்ளது.

இந்தியாவில் உள்ள வானூர்தி நிலையங்களில் மொத்தப் பயணிகள் போக்குவரத்தில்  இரண்டாவது போக்குவரத்து மிக்க வானூர்தி நிலையமாக விளங்குகிறது. இந்த வானூர்தி நிலையத்தில் ஐந்து முனையங்கள் செயற்பாட்டில் உள்ளன.  பரப்பளவில் கட்டமைக்கப்பட்டுள்ள சத்திரபதி சிவாஜி நிலையம்  2011-12 நிதியாண்டில்  30.74 மில்லியன் பயணிகளையும்  656,369 டன்கள் சரக்குகளையும் கையாண்டுள்ளது. இதுவும் தில்லியின் இந்திரா காந்தி பன்னாட்டு வானூர்தி நிலையமும் தெற்கு ஆசியாவின் 50%க்கும் கூடுதலான  வான் போக்குவரத்தை  கையாள்கின்றன. 2010இல் இந்த வானூர்தி நிலையம் 671,238 டன்களை கையாண்டு சரக்கு போக்குவரத்தில் உலகின் 30வது போக்குவரத்து மிக்க வானூர்தி நிலையமாக விளங்குகிறது.  2011ஆம் ஆண்டு வானூர்தி நிலையங்களின் பன்னாட்டுக் குழு வெளியிட்ட 25–40 மில்லியன் பயணிகள் புழங்கும் வானூர்தி நிலையங்களின் தரவரிசையில் மூன்றாவது சிறந்த வானூர்தி நிலையமாக இருந்தது. மேலும் 2011இல் 30,439,122 பயணிகள் பயன்படுத்திய இந்த நிலையம்  உலகளவில் 44வது போக்குவரத்து மிகுந்த நிலையமாக இருந்தது.

நகரத்தின் மாநகராட்சிப் பகுதிக்குள் இருக்கும் உலகின் சில வானூர்தி நிலையங்களில் ஒன்றான சத்திரபதி சிவாஜி பன்னாட்டு வானூர்தி நிலையம் அந்தேரியின் சிறுநகரப்பகுதிகளான சான்டா குரூஸ் மற்றும் சாகர் பகுதிகளில் அமைந்துள்ளது. தனியார் நிறுவனமான ஜிவிகே இன்டஸ்ட்ரீசு, இந்திய வானூர்தி நிலைய ஆணையம் மற்றும் பிட்வெஸ்ட் இவற்றின் கூட்டுத் தாபனமான மும்பை பன்னாட்டு வானூர்தி நிலையம் லிமிடெட், 2006இல் இந்த வானூர்தி நிலையத்தை நவீனப்படுத்த  நியமிக்கப்பட்டது. இந்தத் திட்டப்பணி 2013ஆம் ஆண்டின் இறுதியில் நிறைவேற்றப்பட இருப்பினும் ஒரு ஆண்டு தாமதமாக 2014இல் முடிவுறும் என எதிர்பார்க்கப்படுகிறது. இத்திட்டம் முடிவடைந்த பிறகு சத்திரபதி சிவாஜி வானூர்தி நிலையம் ஆண்டுக்கு 40 மில்லியன் பயணிகளையும்  1 மில்லயன் மெட்ரிக் டன் சரக்குகளையும் கையாளக்கூடியத் திறன் உடையதாக இருக்கும். இந்த வானூர்தி நிலையத்தை மேற்கத்திய விரைவு நெடுஞ்சாலையுடன்  இணைக்க ஆறு தடம் கொண்ட சாலை ஒன்று  கட்டமைக்கப்பட்டு வருகிறது.

மேற்சான்றுகள்

வெளி இணைப்புகள்

 மும்பை பன்னாட்டு வானூர்தி நிலையம் லிமிடெட்  (அலுவல்முறை வலைத்தளம்)
 சத்திரபதி சிவாஜி பன்னாட்டு வானூர்தி நிலையம்   இந்திய வானூர்தி நிலைய ஆணையம் வலைத்தளத்தில்

மும்பையின் சுற்றுப் பகுதிகள்
இந்திய வானூர்தி நிலையங்கள்
இந்திய பன்னாட்டு வானூர்தி நிலையங்கள்
மும்பை
மகாராட்டிரத்தில் வானூர்தி நிலையங்கள்
சுவாமி குருபரானந்தர்

சுவாமி குருபரானந்தர் மரபு நெறிப்படி அத்வைத வேதாந்த சாத்திரங்களை கற்பிக்கும் ஆசிரியர். இவர் சுவாமி பரமார்த்தனந்த சரசுவதியின் சீடர். தம் குருநாதரிடம் முறைப்படி வேதாந்த சாத்திரங்களைப் பயின்றவர். சுவாமி தயானந்த சரசுவதி அவர்களிடம் துறவற தீட்சை பெற்றவர்.

ஆன்மிகப் பணிகள் 
சுவாமி குருபரானந்தர் உபநிடதங்கள் மற்றும் வேதாந்த சாத்திரங்களைத்  தமிழில்  எடுத்துரைக்கிறார். 1992ஆம் ஆண்டு முதல் சுவாமி குருபரானந்தர் சென்னையில் வேதாந்த வகுப்புகள் நடத்தி வருகிறார். சமூகத்தின் அனைத்துப் பிரிவினரும் இவருடைய வேதாந்த வகுப்புக்களை கேட்கின்றனர். மேலும் சுவாமி குருபரானந்தரின் வேதாந்த உரைகளை நேரில் கேட்க இயலாதவர்கள்  பூர்ணாலயம்  என்ற இணையதளத்தில்  கேட்கலாம்.

வேதாந்த நூல்கள் எடுத்துரைக்கும்  மனிதன், உலகம், கடவுள் பற்றிய விளக்கங்களை சுவாமி குருபரானந்தர் விளக்குகிறார். சுவாமி குருபரானந்தர், உத்திரமேரூர் அருகில் உள்ள கட்டியாம்பந்தல் என்ற கிராமத்தில் பூர்ணாலயம் என்ற பெயரில் அமைந்துள்ள ஆசிரமத்தில், குருகுல முறையில் மாணவர்களுக்கு வேதாந்தக் கல்வியை புகட்டி வருகிறார்.

ஆற்றிய வேதாந்த சொற்பொழிவுகள்

 பகவத் கீதை
 உபநிடதங்கள்
 விவேகசூடாமணி.
 பகவத் கீதையின் சாரம்.
 பஞ்சதசீ 
 வேதாந்த சாரம் .
 உத்தவ கீதை.
 பிரம்ம சூத்திரம்

எழுதிய நூல்களில் சில
 ஆன்மீகப் பாதையில்
 நற்பண்புகள் 
 உபநிடதங்களின் விளக்க உரை
 சாந்தி பாடங்கள் 
 Human Values (ஆங்கிலம்)

மேற்கோள்கள்

வெளி இணைப்புகள்
 பூர்ணாலயம் இணையதளம்
 https://archive.org/search.php?query=mediatype%3Aaudio%20AND%20subject%3A%22Poornalayam%22
 https://archive.org/search.php?query=subject%3A%22Poornalayam%22
 Website for Vedanta
  நற்குணங்களை அடையும் முயற்சியில் ஈடுபட வேண்டும்: சுவாமி குருபரானந்தர் பேச்சு

நபர்கள் பற்றிய குறுங்கட்டுரைகள்
அத்வைத வேதாந்த ஆசிரியர்கள்
மறிமான்

மறிமான் (Antelope) என்பது ஆப்பிரிக்கா மற்றும் ஐரோவாசியா பிராந்தியங்களில் காணப்படும் இரட்டைப்படைக் குளம்பி ஆகும். இது மாட்டுக் குடும்பத்தைச் சேர்ந்தது. மறிமான்கள் கூட்டம் மந்தைக் கூட்டம் என அழைக்கப்படுகின்றது. ஆண்டு தோறும் விழுந்து முளைக்கும் மானின் கொம்புகளைப் போலன்றி மறிமானின் கொம்புகள் தொடர்ந்து வளர்கின்றன.

வாழிடமும் பரவலும்
அதிகப்படியான  மறிமான் இனங்கள் ஆப்பிரிக்காவினைத் தாயகமாகக் கொண்டுள்ளன. அதிலும் குறிப்பாக சவான்னாப் பகுதியில் காணப்படுகின்றன. மற்ற இனங்கள் ஆசியக் கண்டத்தில் காணப்படுகின்றன. இந்தியாவில் நீல்காய், சிங்காரா, இரலை, நாற்கொம்பு மறிமான் ஆகியன காணப்படுகின்றன.

மறிமான்கள் பல்வேறு சூழல்களில் வாழ்கின்றன. எண்ணிக்கை அளவில் சவான்னாவில் மிகுதியாக இம்மானினம் இருப்பினும் அரேபியப் பாலைவனம் முதல் பனி மிகுந்த சைகா காடுகள் வரை இவை பரவியுள்ளன.

காடுகளில் வாழும் மறிமான்கள் அதிகம் இடம் பெயர்வதில்லை. ஆனால் சமவெளிகளில் வாழும் நூ (gnu/Wildebeest), சிறுமான் ஆகிய மிகுந்த தொலைவுக்கு வலசை போகின்றன.

உசாத்துணை

வெளி இணைப்புகள்

 Microsoft Encarta Online Encyclopedia 2008 "Antelope"(  2009-10-31)
 AZA Antelope Taxon Advisory Group.
 Ultimate Ungulate.
 San Diego Zoo Antelope.

 
மாட்டுக் குடும்பம்
காட்டுமான்

காட்டுமான்  (elk, wapiti, (Cervus canadensis)) என்பது உலகிலுள்ள மான் இனங்களில் பெரியவற்றில் ஒன்றும், தென் அமெரிக்கா மற்றும் கிழக்கு ஆசியாவில் தரையிலுள்ள பெரிய பாலூட்டியும் ஆகும். ஐரோப்பிய சிவப்பு மானின் துணையினமென நம்பப்பட்டது. ஆனால் 2004 இல் மேற்கொள்ளப்பட்ட ஆய்வு இரண்டும் வெவ்வேறானவை என சுட்டிக்காட்டியது.

குறிப்புகள் மற்றும் உசாத்துணை

வெளி இணைப்புகள் 

 Arizona Elk  Arizona Game and Fish Department
 Rocky Mountain Elk Foundation
 Yellowstone Elk – Greater Yellowstone Resource Guide
 Smithsonian Institution - North American Mammals: Cervus (elaphus) canadensis 

மான்கள்
அமெரிக்காவின் பாலூட்டிகள்
கனடாவின் பாலூட்டிகள்
நேரம் (திரைப்படம்)

நேரம், நகைச்சுவை மற்றும் பரபரப்பு பாணியில் அல்போன்சு புதரன் இயக்கி, 2013 இல் வெளிவந்த தென்னிந்தியத் திரைப்படம் ஆகும். இது ஒரே நேரத்தில் தமிழிலும், மலையாளத்திலும் படமாக்கப்பட்டது. இதில் நிவின் பவுலி, நஸ்ரியா நசீம், சிம்கா, நாசர், தம்பி ராமையா ஆகியோர் நடித்துள்ளனர்.

இந்தப் படமே நிவின் பாலிக்கு முதல் தமிழ்த் திரைப்படம் ஆகும்.

கதைச் சுருக்கம் 
வேலையில்லாத மென்பொருளாளர் தங்கையின் திருமணத்திற்காக வட்டி ராஜாவிடம் வாங்கிய கடன் தவணைக்கு கடைசி நாள், அந்நேரம் பார்த்து காதலி வீட்டில் பிரச்சனை, அவள் தனது வீட்டை விட்டு ஓடி வந்துவிடுகிறாள். சரி பிரச்சனையை பார்ப்போம் என்றால், காதலியின் கழுத்து செயின் திருடு போய்விடுகிறது. இப்படி கவனக்குறைவாக இருப்பியா? என்று கேட்டுக் கொண்டிருக்கும் போதே நண்பனிடமிருந்து வட்டி ராஜாவுக்கு கொடுக்கப் போன பணம் திருடு போக, பெண்ணின் அப்பா காவல்துறையில் புகார் செய்திருக்க, முடிவாக என்ன ஆனது என்பதை இயக்குநர் திருப்பங்களுடன் சொல்லியிருக்கிறார்.

நடிப்பு 
 மாத்திவ் மற்றும் வெற்றியாக நிவின் பாலி
 ஜீனா மற்றும் வேணியாக நஸ்ரியா நசீம் 
 வட்டி ராஜாவாக பாபி சிம்ஹா

மேற்கோள்கள் 

2013 தமிழ்த் திரைப்படங்கள்
இந்தியத் தமிழ்த் திரைப்படங்கள்
2013 மலையாளத் திரைப்படங்கள்
அறிமுக இயக்குநர் திரைப்படங்கள்
நாசர் நடித்த தமிழ்த் திரைப்படங்கள்
தம்பி ராமையா நடித்த திரைப்படங்கள்
இந்திய மலையாளத் திரைப்படங்கள்
இராசிவ் காந்தி பன்னாட்டு வானூர்தி நிலையம்

இராசிவ் காந்தி பன்னாட்டு வானூர்தி நிலையம் (Rajiv Gandhi International Airport,) அல்லது  ஐதராபாத்து பன்னாட்டு வானூர்தி நிலையம், இந்தியாவின்  ஐதராபாத்தின் நகர்மையத்திலிருந்து தெற்கே   தொலைவில் சம்சாபாத்தில் அமைந்துள்ள பன்னாட்டு வானூர்தி நிலையம் ஆகும். இது முன்னாள் பிரதமர் ராஜீவ் காந்தி நினைவாகப் பெயரிடப்பட்டுள்ளது.

இதற்கு முன்னதாக ஐதராபாத்தின் பன்னாட்டு வானூர்தி நிலையமாக இருந்த பேகம்பேட் வானூர்தி நிலையத்திற்கு மாற்றாக இது திட்டமிடப்பட்டு கட்டமைக்கப்பட்டது. தனியார் துறையும் அரசுத்துறையும் கூட்டாக கட்டமைக்கத் தொடங்கிய இந்திய வானூர்தி நிலையங்களில் இது இரண்டாவது முயற்சியாகும். முன்னதாக கொச்சி பன்னாட்டு வானூர்தி நிலையம் இவ்வாறான கூட்டு முயற்சியில் உருவானது. மார்ச்சு 23, 2008இல் இது வணிக செயலாக்கத்திற்கு திறந்து விடப்பட்டது. ஐதராபாத் நகரத்தை இந்தப் பன்னாட்டு விமானநிலையத்துடன் இணைக்க 11.6கிமீ நீளமுள்ள உயர்ந்த நிலையில் உள்ள பி.வி. நரசிம்மராவ் உயர் விரைவுப்பாதை அக்டோபர் 19,2009 அன்று  திறக்கப்பட்டது. இதன்பின்னர் 30 கிமீ தொலைவில் சம்சதாபாத்தில் உள்ள பன்னாட்டு விமானநிலையத்தை அடைய 45 நிமிடங்களே எடுக்கின்றது.

2010–11 நிதியாண்டில் இது இந்தியாவின் ஆறாவது பயணிகள் போக்குவரத்து மிக்க வானூர்தி நிலையமாக விளங்கியது.

உலகின் சிறந்த வானூர்தி நிலையங்களை மதிப்பிடும் ஐக்கிய இராச்சியத்தின் இசுக்கைட்டிராக்சு நிறுவனம் இந்திய வானூர்தி நிலையங்களில் முன்னணி நிலையங்களில் ஒன்றாக இதனை மதிப்பிட்டுள்ளது. இந்த நிலையத்தை தங்கள் போக்குவரத்து மையமாக ஸ்பைஸ் ஜெட், லுஃப்தான்சா கார்கோ மற்றும் புளூடார்ட் ஏவியேசன் நிறுவனங்கள் பயன்படுத்துகின்றன. மேலும் ஏர் இந்தியா, ஜெட் ஏர்வேஸ், ஜெட்லைட் நிறுவனங்கள் இங்கிருந்து பல பறப்புகளை மேற்கொள்கின்றன. மேலும் குவைத் , கத்தார் , துபாய் , அபுதாபி , ஷார்ஜா , பஹ்ரைன் , மஸ்கட் , சவூதி அரேபியா போன்ற அரபு நாடுகளிருந்து நேரடி விமான சேவையும் , லண்டன் , ஆங்காங் , தாய்லாந்து  , மலேசியா , சிங்கப்பூர் , ஸ்ரீலங்கா போன்ற நாடுகளிருந்து நேரடி சேவையும் உண்டு.....

மேற்சான்றுகள்

இந்திய வானூர்தி நிலையங்கள்
இந்திய பன்னாட்டு வானூர்தி நிலையங்கள்‎
ஐதராபாத்து
நீதித் துறை நடுவர்

மாஜிஸ்டிரேட் என்னும் பெயர் மாநிலத்தின் முதன்மை அதிகாரியைக் குறிக்கும். பின்னாளில்,நீதித்துறையைச் சார்ந்தவரைக் குறித்தது.  நீதித் துறை நடுவர் என்பவர் வட்டார அளவிலான நீதிபதி ஆவார். இவருக்கு குற்றவாளிக்கு அபராதம் விதிக்கும் அதிகாரம் உண்டு.

நாடுவாரியாக நீதித் துறை நடுவர்

இந்தியா
இந்திய நீதித் துறையில் நான்கு வகையான நடுவர்கள் உள்ளனர். ஒவ்வொரு அமர்வு நீதிமன்றங்களிலும், 
 முதன்மை நீதித் துறை நடுவர்
 முதல் தர நடுவர்
 இரண்டாம் தர நடுவர்
 செயலாக்க நடுவர்.

நீதித் துறை

மேற்கோள்கள்
வழக்கு (நீதித் துறை)

வழக்கு என்பது பிரச்சனையைத் தீர்க்க நீதிமன்றத்தில் அலுவல் பூர்வமாகத் தாக்கல் செய்வது ஆகும். குற்றத்தின் தன்மையைப் பொறுத்து, ஒரு நாள் முதல் சில ஆண்டுகள் வரை வழக்கு விசாரணை நடைபெறும். குற்றத்தின் தன்மையைப் பொறுத்து குற்றவாளிக்கு அபராதமோ, சிறைத் தண்டனையோ, மரண தண்டனையோ தீர்ப்பாக வழங்கப்படும்.

நீதித்துறைகள்
இரட்டை இணைக்கணம்

குலம் G இன் இரு உட்குலங்கள் H மற்றும் K எனில்,  இரட்டை இணைக்கணம் (double coset)  (H,K) என்பது G இல் வரையறுக்கப்பட்ட பின்வரும் சமான உறவு ~ -க்குரிய ஒரு சமானப் பகுதியாகும்.

இச் சமான உறவு ~ :

G இன் எவையேனும் இரு உறுப்புகள் x, y எனில்
 என இருந்தால் .

ஒவ்வொரு இரட்டை இணைக்கணமும் HxK வடிவில் இருக்கும். G இன் இரட்டை இணைக்கணங்கள் ஒவ்வொன்றும் வலது இணக்கணங்கள் Hy மற்றும் இடது இணைக்கணங்கள் zK ஆகியவற்றின் ஒன்றிப்பாக இருக்கும். இரட்டை இணைக்கணங்களின் கணம்:

G இன் ஒவ்வொரு உறுப்பும் அதன் ஒரேயொரு இரட்டை இணைக்கணத்தின் உறுப்பாக இருக்கும். ஒரு குலத்தின் வலது மற்றும் இடது இணைக்கணங்கள் ஒவ்வொன்றும் சம எண்ணிக்கையிலான உறுப்புகளைக் கொண்டிருக்கும். ஆனால் இரட்டை இணைக்கணங்கள் அவ்வாறு சம எண்ணிக்கையிலான உறுப்புகளுடையவையாக இருக்காது.

H இயல்நிலை உட்குலம் மற்றும்  K மிகஎளிய உட்குலம் எனில் அவற்றின் இரட்டை இணைக்கணங்கள்  H இன் வலது இணைக்கணங்களாகவும், K இயல்நிலை உட்குலம் மற்றும்  H மிக எளிய உட்குலம் எனில் அவற்றின் இரட்டை இணைக்கணங்கள்  K இன் இடது இணைக்கணங்களாகவும் அமைகின்றன.

மேற்கோள்கள்

குலக்கோட்பாடு
நாகராஜ சோழன் (திரைப்படம்)

நாகராஜ சோழன் எம்.ஏ, எம்.எல்.ஏ (Nagaraja Cholan MA, MLA) மணிவண்ணன் இயக்கத்தில் வெளிவந்த தமிழ்த்திரைப்படமாகும். 1994 ஆம் ஆண்டில் வெளிவந்து பெரும் வரவேற்பைப் பெற்ற அமைதிப்படை திரைப்படத்தின் இரண்டாம் பாகமாக இப்படம் வெளிவந்தது, இது மணிவண்ணன் இயக்கிய 50வது திரைப்படமாகும். இதில் சத்யராஜ், மணிவண்ணன், சீமான், ரகு மணிவண்ணன், கோமல் சர்மா, வர்ஷா ஆகியோர் முன்னணி வேடங்களில் நடித்துள்ளனர். படத்திற்கு ஜேம்ஸ் வசந்தன் இசையமைக்க, வி ஹவுசு புரொடக்சன்சு சார்பில் எஸ். ரவிச்சந்திரன், கே. சுரேஷ் ஆகியோர் படத்தை தயாரித்தனர். இப்படம் மே 10, 2013 அன்று வெளியானது. இப்படத்திற்கு தமிழ்த் திரைப்பட தணிக்கைக் குழு 'யு' சான்றிதழ் அளித்துள்ளது.

நடிகர்கள் 
 நாகராஜ சோழன் & ராஜகோபாலாக சத்தியராஜ்
 மணிவண்ணன் 
 சீமான்
 கங்கை கொண்டானாக ரகு மணிவண்ணன் 
 செண்பகவல்லியாக மருதுலா முரளி 
 கோமல் சர்மா
 வர்சா அசுவதி
 அன்சிபா
 எம். எஸ். பாஸ்கர்
 வையாபுரி
 கிருஷ்ணமூர்த்தி

மேற்கோள்கள் 

2013 தமிழ்த் திரைப்படங்கள்
இந்தியத் தமிழ்த் திரைப்படங்கள்
மணிவண்ணன் இயக்கிய திரைப்படங்கள்
மணிவண்ணன் நடித்த திரைப்படங்கள்
சத்யராஜ் நடித்த திரைப்படங்கள்
எம். எசு. பாசுகர் நடித்த திரைப்படங்கள்
சுரா பானம்

சுரா பானம் வேதகாலத்தில் வாழ்ந்த தரைவாழ் மக்கள், மலைவாழ் மக்கள் மற்றும் தஸ்யூ மக்கள் ஆகியோர் அரிசி, பார்லி மற்றும் தினை மாவுகளினால் தயாரிக்கப்பட்ட சுரா பானத்தை அவர்கள் அருந்தி இருக்கக் கூடும் எனக் கூறுகிறது. ஆனால் ரிக்வேதம் 7-86-6 ல், வசிட்டமுனிவர் வாய் மொழியாக,  தவறுகள் என்பது சுரா பானம், சூது, வாது மற்றும் அறியாமையால் தான் நேர்கிறது. என்னால் அல்ல, சுரா பானம் அனைவரையும்  பாவத்தை நோக்கி இழுத்துச் செல்கிறது, என்று அவரால் எடுத்துரைக்கப் படுகிறது..

இதனையும் காண்க
 சோம பானம்

ஆதார நூல்கள்
 ரிக்வேதம், மூன்று தொகுதிகள், அலைகள் வெளீட்டகம், சென்னை
 ரிக்வேத கால ஆரியர்கள், ஆசிரியர், ராகுல் சாங்கிருத்யாயன், அலைகள் வெளீட்டகம்
 Hinduism []

இந்து தொன்மவியல்
நடுவுல கொஞ்சம் பக்கத்த காணோம்

நடுவுல கொஞ்சம் பக்கத்த காணோம் என்பது 2012ல் வெளிவந்த திரைப்படமாகும்.  இதை இயக்கியவர் பாலாஜி தரணீதரன். இவர் இயக்கும் முதல் திரைப்படம் இது. இதில் விஜய் சேதுபதி , காயத்தரி, விக்னேசுவரன், பகவதி பெருமாள், இராஜ்குமார் ஆகியோர் முன்னனி பாத்திரத்தில் நடித்துள்ளார். இப்படத்தின் ஒளிப்பதிவாளர் பிரேம் குமாரின் வாழ்க்கையில் நடந்த நிகழ்வை அடிப்படையாக வைத்து நகைச்சுவையுடன் இத்திரைப்படம் எடுக்கப்பட்டது.  இப்படத்தின் இசையமைப்பாளர் வேத் சங்கர் என்ற போதிலும் பின்னணி இசையமைத்தவர் சித்தார்த் விபின் ஆவார்.

கதை

பிரேம்குமாருக்கு (விஜய் சேதுபதி) இரு நாட்களில் தன் காதலியுடன் இரு வீட்டார் அனுமதியுடன் திருமணம். அவர் தன் நண்பர்களின் அறைக்கு செல்கிறார் அவர்களின் விருப்பப்படி அவர்களுடன் இணைந்து கிரிக்கெட் விளையாடும் போது கால் தவறி கீழே விழும் அவருக்கு பின் மண்டையில் அடிபட்டு தற்காலிக மறதி ஏற்படுகிறது.   அவர்  தனக்கு திருமணம் நடைபெற உள்ளது என்பதையும் தன் காதலி தனலட்சுமியையும் (காயத்திரி) மறந்து விடுகிறார். இதனால் அதிர்ச்சியடையும் அவர் நண்பர்கள் அவருக்கு மீண்டும் நினைவு திரும்ப மருத்துவமனைக்கு கூட்டிச்செல்கிறார்கள். அங்கு மருத்துவர் இவருக்கு எப்போது வேண்டுமானாலும் நினைவு திரும்பி விடும் என்கிறார்.  பிரேம் குமாரின் திருமணம் இதனால் தடைபடக்கூடாது என்று நினைக்கும் நண்பர்கள் பிரேம் குமாரின் பெற்றோர்களுக்கும் யாருக்கும் தெரியாமல் பிரேமுக்கும் தனலட்சுமிக்கும் திருமணம் நடைபெற உதவுகிறார்கள். இதற்காக நடக்கும் செயல்கள் நகைச்சுவையுடன் எடுக்கப்பட்டிருக்கின்றன.

கதை மாந்தர்கள்

விஜய் சேதுபதி - பிரேம் குமார்
காயத்தரி - தனலட்சுமி (தனா)
இராஜ்குமார்  - பாலாஜி தரணீதரன் (பாஜி)
விக்னேசுவரன் - சரஸ்
பகவதி பெருமாள் - பகவதி (பக்ஸ்)

மேற்கோள்கள்

2012 தமிழ்த் திரைப்படங்கள்
இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
விஜய் சேதுபதி நடித்த திரைப்படங்கள்
ஆப்பிரிக்க மறிமான்

ஆப்பிரிக்க மறிமான் (Oryx) என்பது நான்கு பெரிய மறிமான் இனங்கள் உள்ள ஓர் இனமாகும். இவற்றில் மூன்று ஆப்பிரிக்காவை இருப்பிடமாகக் கொண்டது. மற்றையது அராபிய தீபகற்பத்தை இருப்பிடமாகக் கொண்டது. இவற்றின் மயிர் பழுப்பு நிறத்தையும் வேறுபட்ட கருமையான அடையாளங்களை முகத்திலும் காலிலும் கொண்டுள்ளன. இவற்றின் கொம்புகள் பொதுவாக நிமிர்ந்து காணப்படும். கொடுவாள் ஆப்பிரிக்க மறிமான் காலில் கருமையான அடையாளத்தைக் குறைவாகக் கொண்டு, தலையில் மங்கலான கடும் வண்ண அடையாளத்துடனும், தொண்டையில் மஞ்சட்காவி நிறமும், வளைவற்ற கொம்புகளைக் கொண்டும் காணப்படும்.

வெளியிணைப்பு

Oryx: Wildlife summary from the African Wildlife Foundation

மேற்கோள்கள்

மான்கள்
ஆப்பிரிக்கப் பாலூட்டிகள்
தூண்டாமணி விளக்கு

தூண்டாமணி விளக்கு என்பது இந்துக் கோவில்களின் கருவறையில் உள்ள ஒரு வகை விளக்காகும். இவ்விளக்கினைத் தூங்காமணி விளக்கு, நந்தா விளக்கு என்றும் அழைக்கின்றார்கள். இவ்விளக்கினை, திருநுந்தா விளக்கு என்று முதலாம் இராஜேந்திரன் கல்வெட்டில் குறிப்பிட்டுள்ளார்கள். 

நுந்துதல் என்பதற்கு தூண்டுதல் என்று பொருள். இவ்விளக்கின் சிறப்பு அமைப்பின் காரணமாகத் திரியைத் தூண்டுதல் அவசியமற்று இருப்பதால் நுந்தா விளக்கு என்றும் தூண்டாமணி விளக்கு என்றும் அழைக்கப்பெறுகிறது. நுந்தா விளக்கு என்பது திரிந்து நந்தா விளக்கு என்றும், தூண்டாமணி விளக்கு என்பது திரிந்து தூங்காமணி விளக்கு என்றும் அறியப்பெறுகிறது.

மேற்கோள்கள்
 

இந்துக் கோயிலில் காணும் பொருட்கள்
விளக்குகள்
பிரம்மாண்ட புராணம்

பிரம்மாண்ட புராணம் என்பது மகாபுராணங்களில் இறுதியானதாகும். இப்புராணம் பூர்வபாகம், மத்யம பாகம், உத்தர பாகம்  என்ற மூன்று பிரிவுகளையும், 12,000 ஸ்லோகங்களை கொண்டுள்ளது. மேலும் இப்புராணம் பிரம்மாவை புகழும் ராஜசிக புராண வகையினைச் சார்ந்தது.

காண்க
 பதினெண் புராணங்கள்

மேற்கோள்கள்

வெளி இணைப்புகள்
 http://temple.dinamalar.com/news_detail.php?id=11025 பிரம்மாண்ட புராணம் பகுதி-1
 http://temple.dinamalar.com/news_detail.php?id=11026 பிரம்மாண்ட புராணம் பகுதி-2

பதினெண் புராணங்கள்
கிராதர்கள்

கிராதர்கள்  ரிக் வேதத்தில் குறிப்பிடப்பட்டுள்ள மலைவாழ் இனத்தவர் ஆவர்.

ரிக் வேதம் தரும் செய்திகள்
ஒரு காலத்தில் இமயமலை முழுவதும் மலைக்கோட்டைகள் கட்டி அதில் நகரங்கள் அமைத்து, கிராத இனத்தவர்கள் வாழ்ந்தனர். இவர்களின்  நிறம் மற்றும் முகச்சாடை மங்கோலிய இன மக்களின் சாயலுடன் ஒத்திருக்கும். இவர்கள் ரிக்வேத கால ஆரியர்களின் முதன்மையான பகைவர்கள்.

கிராதர்களின் வாழ்விடம்
சமஸ்கிருத மொழியில் ‘கிராதர்’ எனப்படுவோரை தற்கால அறிஞர்கள் மோன்-க்மேர் என்பர். கிழக்கு நோபாளத்தை இன்றும் கிராத இராச்சியம் என்றே அழைக்கின்றனர். கிராதர்கள் நேபாளம், திபெத் மற்றும் சீனா இனங்களுடன் தொடர்பு உள்ளவர்களாகக் கருதப்படுகிறார்கள்

ஆரியர்களின் பகைவர்கள்
இமயமலைவாசிகளான கிராதர்களின் மலைக்கோட்டைகளை, புரங்கள் என்றும் நகரங்களை புரி  என்றும் அழைப்பர். இந்த புரங்களையும், புரிகளைகளையும் ஆரியர்கள் கைப்பற்றி அழித்த சான்றுகள் ரிக் வேதத்தில் அதிகமான செய்யுட்களில் விவரிக்கப்படுகிறது. ரிக்வேத கால முனிவர்களான பாரத்துவாசர், வசிட்டர், விசுவாமித்திரர் போன்றவர்கள் கிராதர்களை போரில் வெல்ல ஆரிய அரசர்களுக்கு அனைத்து வகைகளிலும் உதவி புரிந்தனர். மேலும் கிராதர்களை போரில் வெல்ல ஆரிய அரசர்கள் ரிக்வேத கால கடவுளர்களிடம் வேண்டிக் கொண்டனர். ஆரிய அரசர்களால் வெற்றி கொள்ள முடியாத, நூறு கற்கோட்டைகளுடைய நகரங்கள் கொண்ட சம்பரான் என்ற  கிராதர் இன அரசனை, புரு வம்சத்து திவோதசு  என்ற ஆரிய அரசன் அழித்தான். திவோதசு, புரு வம்சத்தை சார்ந்த கிளை இனமான பரதன் வம்சத்தை சார்ந்தவன். திவோதசு ஆண்ட பகுதி மேற்கில் ராவி ஆறும், கிழக்கில் யமுனை ஆறு வரை ஆகும்.

இதனையும் காண்க
 கிராத மக்கள்

ஆதார நூற்கள் 
 ரிக்வேத கால ஆரியர்கள், ஆசிரியர், ராகுல் சாங்கிருத்யாயன், அலைகள் வெளீட்டகம், சென்னை
 ரிக்வேதம், மூன்று தொகுதிகள், அலைகள் வெளீட்டகம், சென்னை

இந்திய இனக்குழுக்கள்
இந்து சமய தொன்மவியல் இனக்குழுக்கள்
பண்டைய இந்திய இனக்குழுக்கள்
எம். எசு. பாசுகர்

முத்துப்பேட்டை சோமையா தேவர் பாசுகர் (M. S. Bhaskar) என்பவர் ஒரு தமிழ்த் திரைப்பட நடிகரும் பின்னணிக் குரல் கொடுப்பவரும் ஆவார். இவரது பெற்றோர் சோமையா தேவர்–சத்யபாமா ஆவர். இவரது தந்தை முத்துப்பேட்டையில் பெரும் நிலக்கிழார் . இவருக்கு இரண்டு மூத்த சகோதரிகள் உள்ளனர். முதலாமவர் ஹேமாமாலினி சென்னையில் பின்னணிக் குரல் கொடுப்பவராகவும் இரண்டாமவர் தாரா வட இந்திய திரையில் மும்பையில் பின்னணிக் குரல் கொடுப்பவராகவும் உள்ளனர். இவருக்கு கிரிதரன் என்ற தம்பி ஒருவர் உள்ளார். 1987 ஆம் ஆண்டு கதாசிரியரும், நடிகருமான விசுவின் திருமதி ஒரு வெகுமதி என்ற படத்தின் மூலம் ஒரு சிறிய கதாபாத்திரத்தில் அறிமுகமானார்.

இவரது தந்தை முத்துப்பேட்டையைச் சேர்ந்தவராக இருந்தாலும், இவர் பிறந்து வளர்ந்தது நாகப்பட்டினம். நாகப்பட்டினத்திலும் சென்னையிலும் பள்ளிப் படிப்பை முடித்த இவர் சென்னை பச்சையப்பா கல்லூரியில் கல்லூரிப் படிப்பை முடித்தார். இவர் தொலைக்காட்சித் தொடர்களான சின்னப் பாப்பா பெரியப் பாப்பா, செல்வி, திரைப்படங்கள் சிவகாசி, மொழி ஆகியவற்றால்அபரவலாக றியப்பட்டார். இவர் மொழி ி் தரைப்படத்திற்காக தமிழக அரசின் சிறந்த குணச்சித்திர நடிகர் விருது பெற்றார். இவர் 75 படங்களுக்கு மேல் நடித்துள்ளார்.

இவர் பற்பசை நிறுவனத்தில் விற்பனையாளராகவும் ஆயுள் காப்பீட்டுக் கழகத்தில் முகவராகவும் பணி செய்துள்ளார். காமராஜ் படத்தில் காமராஜ் பாத்திரத்துக்கும் சேது படத்தில் நாயர் இராமன் பாத்திரத்துக்கும் பின்னணிக் குரல் கொடுத்துள்ளார்.

நடிகராக 
திரைப்படங்கள்

மேற்கோள்கள் 

1952 பிறப்புகள்
வாழும் நபர்கள்
தமிழ்த் திரைப்பட நடிகர்கள்
தமிழ் நகைச்சுவை நடிகர்கள்
தமிழக அரசு திரைப்பட விருது வெற்றியாளர்கள்
சமணத்தில் அகிம்சை

எந்தவொரு உயிருக்கும் எந்த வகையிலும் தீங்கு செய்யாமை, வன்முறையைப் பயன்படுத்தாமை அகிம்சை எனப்படுகிறது.  சமண அறக் கோட்பாட்டில் அகிம்சை ஒரு முதன்மைக் கொள்கையான அமைகிறது.  மரக்கறி உணவு, வாயுக்கு முகமூடி அணிதல், நடக்கும் போது சிறு பூச்சிகளை அகற்றி நடத்தல் போன்ற பல்வேறு நடத்தைகளுக்கும் சடங்குகளுக்கும் இந்த அகிம்சைக் கொள்கை அடிப்படையாக அமைகிறது.  

காந்தியின் அறப்போராட்ட வடிவம் சமண சமயத்தின் இந்த அறக் கொள்கையின் பாதிப்பில் அமைந்தது.  அகிம்சை பற்றிய சமணக் கருத்துக்களை காந்தி அவரது நண்பரான சிறீமத் ரவிச்சந்திரா ஊடாகப் பெற்றுக் கொண்டார்.

ஆதாரங்கள்

மேற்கோள்கள்

சமணமும் வன்முறையும்
வாமன புராணம்

வாமன புராணம் (சமஸ்கிருதம்: वामन पुराण, ஆங்கிலம்: Vāmana Purāṇa) என்பது மகாபுராணங்களில் பதினான்காவது புராணமாகும். திருமாலின் வாமன அவதாரத்தினை விளக்கும் புராணமான இது, ராஜசிக புராண வகையினைச் சார்ந்தது. இதில் பத்தாயிரம் ஸ்லோகங்களும், தொண்ணூற்றைந்து அத்தியாயங்களும் உள்ளன. அரக்கர் குல அரசன் மகாபலி சக்கரவர்த்தியை அழிக்கவும், துந்து என்ற அரக்கனை அழிக்கவும் திருமால் இருமுறை வாமன அவதாரம் எடுத்தாக இப்புராணம் கூறுகிறது.

வெளி இணைப்புகள்
http://temple.dinamalar.com/news_detail.php?id=11017 வாமன புராணம் பகுதி 1
http://temple.dinamalar.com/news_detail.php?id=11018 வாமன புராணம் பகுதி 2

புராணங்கள்
சமசுகிருத இலக்கியம்
பதினெண் புராணங்கள்
உரைவீச்சு

உரைவீச்சு இலக்கியம் சார்ந்தோ, சமய இலக்கியம் சார்ந்தோ, தங்கு தடையின்றி சொல்லாட்சி நடாத்தி, பார்வையாளர்களை, பேச்சை கேட்க வந்தவர்களை, ஒரு கட்டுக்குள் நிறுத்தி வைப்பது 1990கள் வரை இருந்தது. 1990களுக்குப் பிறகு, அது சமூகம் சார்ந்தோ, சமூக அவலங்களை சார்ந்தோ, சமூக ஒடுக்கு முறையை எதிர்த்தோ, அல்லது ஓர் இனம் சார்ந்தோ, ஓர் இனத்தின் அடக்கு முறைக்கு எதிராக வெகுண்டு எழுந்தோ, கேட்பவர்களின் உணர்வுகளை கண நேரத்தில் சூடேற்றுகிற கனல் தெரிக்கும் பேச்சு தான் உரைவீச்சு என்று அறியப்படுகிறது.

உரைவீச்சு தலைப்பு
 சும்மா வரவில்லை சுதந்திரம்-தமிழ் முனிவர் குன்றக்குடி அடிகளார்-தமிழ்நாடு முற்போக்கு எழுத்தார்கள் சங்கம் நடத்திய கலை இரவு (விழுப்புரம்)
 வாழ்க்கைக் கிடக்குது ரோட்டோரமாய்-பா.கிருட்டிணகுமார்- தமிழ்நாடு முற்போக்கு எழுத்தார்கள் சங்கம் நடத்திய கலை இரவு (திருப்பரங்குன்றம்)                
 கண்ணீர் விட்டோ வளர்த்தோம்-தமிழருவி மணியன்-தமிழ்நாடு முற்போக்கு எழுத்தார்கள் சங்கம் நடத்திய கலை இரவு (திருப்பரங்குன்றம்)
 ஈழம் எரிகிறதே- வை. கோபால்சாமி-ஈழதமிழர் ஆதரவு பொதுக்கூட்டம் திண்டுக்கல்.:
 இயக்குநர் சீமான்-ஈழதமிழர் ஆதரவு- அரங்கக் கூட்டம் மலேசியா.23.02.2013:

இது போன்ற இன்ன பிற தலைப்புகளில் பேச்சாளர்களால் மேடைகளில் பேசப்படுகிறது.

அடிக்குறிப்பு

பேச்சுக் கலை
அலீயா பட்

அலீயா பட் (Alia Bhatt, பிறப்பு: 9 மார்ச் 1992) இவர்  இந்தித் திரைப்படங்களில் நடிக்கும் ஓர் இந்திய நடிகையாவார். கரண் ஜோஹர் இயக்கிய ஸ்டூடண்ட் ஆஃப் த இயர் என்ற திரைப்படத்தில் கதாநாயகியாக நடித்தார். அதை தொடர்ந்து ஹைவே, 2 ஸ்டேட்ஸ், அம்டி சர்மா கி துல்ஹனியா போன்ற திரைப்படங்களில் நடித்துள்ளார். இப்படங்களின் மூலம் தன்னை இந்தி சினிமாவின் முன்னனி நடிகையாக அறிமுகபடுத்திக்கொண்டார்.

ஆரம்பகால வாழ்க்கை 
அலீயா பட் 15 மார்ச் 1993  அன்று மும்பையில் பிறந்தார். இவர் இந்திய திரைப்பட இயக்குநர் மகேசு பட்க்கும், பிரித்தானிய நடிகை சோனி ரசுதானுக்கும் பிறந்தார். இவரது தந்தை குசராத்தி வம்சாவளி சேர்ந்தவர்  இவரது தாயார் காஷ்மீர பண்டிதர்கள் மற்றும் பிரித்தானிய-செருமனிய வம்சாவளியைச் சேர்ந்தவர். அலீயா பட் பிரித்தானிய குடியுரிமை பெற்றவர். இவருக்கு ஒரு மூத்த சகோதரி, சாஹீன், இரண்டு உடன்பிறந்தவர்கள், பூஜா மற்றும் ராகுல் பட். இவரது தந்தைவழி உறவினர்கள் இம்ரான் ஹாஷ்மி மற்றும் இயக்குநர் மோகித் சூரி , தயாரிப்பாளர் முகேச் பட் இவரது மாமா.

திரைப்படங்கள்

விருதுகள் மற்றும் பரிந்துரைகள்

மேற்கோள்கள்

வெளி  இணைப்புகள் 

1993 பிறப்புகள்
இந்தித் திரைப்பட நடிகைகள்‎
வாழும் நபர்கள்
மகாராட்டிர மக்கள்
நர்கிசு

நர்கிஸ் தத் (Nargis Dutt, நர்கிஸ் தத், , ; 1 சூன் 1929 – 3 மே 1981), ஒரு புகழ் பெற்ற பாலிவுட் (இந்தி) நடிகை ஆவார். இவர் பிரபல இந்தி நடிகர் அன்வர் ஹுசைனின் சகோதரி ஆவார். 1935 ஆம் ஆண்டில் குழந்தை நட்சத்திரமாக நடிக்க ஆரம்பித்த இவர் கதாநாயகியாக அறிமுகமான படம் தமன்னா. முதன் முதலில் ஆஸ்கர் விருதுக்கு பரிந்துரை செய்யப்பட்ட இந்திய திரைப்படமான மதர் இந்தியா படத்தில் நடித்த பெருமை இவருக்கு உண்டு. இந்தப் படத்தில் நடித்ததற்காக சிறந்த நடிகைக்கான பிலிம்பேர் விருதினைப் பெற்றார். நடிகர் சுனில் தத்தை மணந்த இவர் திருமணத்திற்குப் பிறகு நடித்து வெளிவந்த ராத் ஆர் தின் படத்திற்காக சிறந்த நடிகைக்கான தேசிய விருதினைப் பெற்றார். கணையத்தில் ஏற்பட்ட புற்று நோயால் பாதிக்கப்பட்ட இவர் 1981 தஆம் ஆண்டு இயற்கை எய்தினார். இந்திய அரசு இவருக்கு பத்மஶ்ரீ விருதை வழங்கி கௌரவித்தது. நர்கிஸை கௌரவிக்கும் பொருட்டு இந்திய அரசு "சிறந்த ஒருமைப்பாட்டிற்கான" தேசிய திரைப்பட விருதினை 'நர்கிஸ் விருது' என இவர் பெயரில் வழங்கி வருகிறது.

சான்றுகள்

புற இணைப்புகள் 

1929 பிறப்புகள்
இந்தித் திரைப்பட நடிகைகள்
1981 இறப்புகள்
பிலிம்பேர் விருதுகள் வென்றவர்கள்
20 ஆம் நூற்றாண்டின் இந்திய நடிகைகள்
இந்திய நடிகைகள்
இந்திய முஸ்லிம்கள்
இருபதாம் நூற்றாண்டு இந்திய அரசியல்வாதிகள்
பத்மசிறீ விருது பெற்ற கலைத் துறையினர்
சந்திர மாதம்

பல்வேறு உலக நாடுகளிலும் சந்திரனின் சுழற்சியை அடிப்படையாகக் கொண்டு சந்திர மாதங்கள் கணிக்கப்படுகின்றன. இவை வெவ்வேறு சமயங்களின் அல்லது பண்பாடுகளின் முக்கிய கூறுகளாகின்றன.

இசுலாம்
பண்டைய அரபுக்களிடத்தில் சந்திர மாதங்களைக் குறிக்க ஒரு நாட்காட்டியும் சூரிய மாதங்களைக் குறிக்க மற்றம் ஒரு நாட்காட்டியும் இருந்தன. இசுலாத்தில் நோன்பு, ஹஜ், ஸக்காத் போன்ற சமய வழிபாடுகளுக்காக சந்திர மாதங்களே கணக்கிற் கொள்ளப்படுகின்றன. ஆயினும் இதிற் கருதப்படும் சந்திர மாதங்களைக் கொண்ட நாட்காட்டி முறை இசுலாத்துக்கு முன்னரே அரபியரிடம் இருந்த வழக்கமாகும். இச்சந்திர மாதங்களாவன:

 முஹர்ரம்
 ஸபர்
 றபீஉல் அவ்வல்
 றபீஉல் ஆகிர்
 ஜுமாதுல் ஊலா
 ஜுமாதுல் உக்றா
 றஜபு
 ஷஃபான்
 றமளான்
 ஷவ்வால்
 துல்கஃதா
 துல்ஹிஜ்ஜா

இந்து சமயம்
இந்துக் காலக் கணிப்பு முறையான சந்திர மானத்தின் அடிப்படையில் சந்திர மாதம் என்பது ஒரு ராசியைக் கடக்க எடுத்துக் கொள்கின்ற காலமாகும். ஒரு மாதத்திற்கு வளர்பிறையான சுக்கிலபட்ச 15 நாட்களையும், தேய்பிறையான கிருஷ்ண பட்ச 15 நாட்களையும் சேர்த்து 30 நாட்களாக கணக்கிடப்படுகிறது.

பூர்ணிமாந்தா என்றும் அமாந்தா என்றும் சந்திர மாதம் வட இந்தியாவில் அழைக்கப்பெறுகிறது.

சந்திர மாதங்கள்

 சித்திரை 
 வைகாசி 
 ஆனி
 ஆடி 
 ஆவணி 
 புரட்டாசி 
 ஐப்பசி
 கார்த்திகை 
 மார்கழி
 தை
 மாசி
 பங்குனி

கருவி நூல்
 கல்வெட்டுக்களில் பஞ்சாங்கக் குறிப்புகள் - முனைவர் மா.பவானி, உதவிப் பேராசிரியர், கல்வெட்டியல் துறை.

பௌத்தம்
இலங்கை வாழ் சிங்கள பௌத்தரிடையே சந்திர மாதங்களைக் கணிக்கும் முறையே பண்டைக் காலந் தொட்டு நடைமுறையில் இருந்து வருகிறது. ஆயினும் பண்டைய முறைக்கும் தற்கால முறைக்குமிடையே வித்தியாசங்கள் காணப்படுவதாகக் கருதப்படுகிறது. அம்மாதங்களாவன:

 துருத்து (දුරුතු)
 நவம் (නවම්)
 மெதின் (මැදින්)
 பக் (බක්)
 வெசக் (වෙසක්)
 பொசொன் (පොසොන්)
 எசல (ඇසල)
 நிக்கினி (නිකිණි)
 பினர (බිනර)
 வப் (වප්)
 இல் (ඉල්)
 உந்துவப் (උඳුවප්)

வெளி இணைப்புகள்

 http://www.tamilvu.org/tdb/titles_cont/inscription/html/panchangam.htm

மேற்கோள்கள்

இந்துக் காலக் கணிப்பு முறை
மரியாவின் விண்ணேற்பு

{{Infobox saint
|name=தூய கன்னி மரியாவின் விண்ணேற்பு பெருவிழா
|feast_day=ஆகஸ்ட் 15
|venerated_in=கத்தோலிக்க திருச்சபைகிழக்கு மரபுவழி திருச்சபை
|image=Baroque Rubens Assumption-of-Virgin-3.jpg
|imagesize=200px
|caption="De hemelvaart van Maria", ரூபென்ஸ், சுமார் 1626|attributes=வானதூதர்கள் புடை சூழ கன்னி மரியா விண்ணேற்பு அடைவது போன்று
|patronage=அசுன்சியோன் மால்ட்டா தாய்லாந்து
|approval=Pope Pius XII
}}

தூய கன்னி மரியாவின் விண்ணேற்பு என்பது கத்தோலிக்க திருச்சபை, கிழக்கு மரபுவழி திருச்சபை முதலிய பல திருச்சபைகளின் நம்பிக்கையின் படி மரியாள் தனது உலகவாழ்வின் முடிவுக்குப்பின் விண்ணகத்திற்கு உடலோடு எடுத்துக்கொள்ளப்பட்டார் என்னும் நம்பிக்கையினைக் குறிக்கும்.

1950இல் பன்னிரண்டாம் பயஸ் மரியா விண்ணேற்பு அடைந்ததை கிறித்தவ விசுவாச உண்மையாக அதிகாரப்பூர்வமாக அறிவித்தார்.

கத்தோலிக்க திருச்சபையில் இது பெருவிழாவும், கடன்திருநாளும் ஆகும். இவ்விழாவானது ஆண்டுதோறும் ஆகஸ்ட் 15-ஆம் நாள் கொண்டாடப்படுகிறது.

மேற்கோள்கள்

மேலும் படிக்க

Duggan, Paul E. (1989). The Assumption Dogma: Some Reactions and Ecumenical Implications in the Thought of English-speaking Theologians''. Emerson Press, Cleveland, Ohio
Shoemaker, Stephen J. (2002, 2006). Ancient Traditions of the Virgin Mary's Dormition and Assumption . Oxford University Press, Oxford.  (Hardcover 2004, Reprint),  (Paperback 2006)

வெளி இணைப்புகள்
"Munificentissimus Deus - Defining the Dogma of the Assumption" Vatican, நவம்பர் 1, 1950
Early Traditions of the Virgin Mary's Dormition and Assumption a collection of early Dormition and Assumption narratives with introductions

அன்னை மரியா
கிறித்தவத் திருநாட்கள்
ஆகத்து சிறப்பு நாட்கள்
கொத்தர்வெளி

கொத்தர்வெளி அல்லது ஆக்கர்வெளி எனப்படுவது கணினி, தானியங்கியல், மரவேலை, உற்பத்தி போன்ற தொழிற்கலைகள், தொழில்நுட்பம், அறிவியல் துறைகளில் ஈடுபாடு உள்ளவர்களுக்கான ஒரு பொதுவிடம் ஆகும். தன்னார்வலர்கள் பழகவும் ஒன்றுசேர்ந்து இயங்கவும் இந்த இடங்கள் பயன்படுகின்றன. பெரும்பாலும் குமுகத்தால் இயக்க வைக்கப்படும் இந்த இடங்களில் பலதரப்பட்ட கருவிகள், கணினிகள், முப்பரிமாண அச்சுப்பொறிகள், மூலப் பொருள்கள், வேலை மேசைகள் போன்றவை இருக்கும்.

இவற்றையும் பார்க்க 
 உருவாக்க செயல்கூடங்கள்

மேற்கோள்கள்

தொழில்நுட்பமும் சமூகமும்
கல்விச் சூழல்
தொழிற்கலைகள்
அயோடின்-129

அயோடின்-129 (Iodine-129 (129I) என்பது அயோடினின் இயற்கையில் விளையும் சமதானி ஆகும். அத்துடன் அணு உலைகளில் தோற்றுவிக்கப்படும் ஒரு கழிவுப் பொருளும் ஆகும். இதன் அரைவாழ்வுக் காலம் 15.7 மில்லியன் ஆண்டுகளாகும். இதன் காரணமாக இதனைக் கையாளுவது மிகவும் அபாயகரமானதும் கடினமானதுமாகும். இப்போது அயோடின்-129 கண்ணாடியில் கலந்து பூமிக்கடியில் புதைக்கப்படுகிறது. 129I ஒரு சிக்கலற்ற 128I ஆக மாற்றப்படுகிறது. இதற்கு வேண்டப்படுவதெல்லாம் ஆய்வுக் கூட லேசர் கதிர்களே. பேராசிரியர் கென் லெடிங்காம் (KEN Ledingham ) மற்றும் அவரது துணைவர்கள் I-129 ஐ லேசர் கதிர்களால் தாக்கி I-128 ஆக மாற்றியுள்ளார்கள். இதன் அரை ஆயுள் 25 நிமிடங்களே ஆகும். இதனை எளிதில் கையாளமுடியும். ஒரு மணி நேரத்தில் களைந்து விடலாம்.

இந்த மாற்றத்தினை பெரிய அளவில் நிகழ்த்த ஆய்வுகள் நடக்கின்றன. மேலும் லேசரைப் பயன்படுத்தி தனிம மாற்றம் செய்ய முடியும் என்பது தெளிவாகியுள்ளது. இதனால் பெட் (PET) போன்ற கருவிகளுக்கு ஐசோடோப்புகளை இனிவரும் நாட்களில் சைக்ளோட்ரான்களின்  உதவி இல்லாமலே லேசர் துணையுடன் பெறலாம். சுற்றுச் சூழலைப் பாதிக்காமலே அணு உலைக் கழிவுகளை கையாளலாம்

129I அணுக்கரு உலையில் யுரேனியம், புளூட்டோனியம் ஆகியவற்றின் அணுக்கருப் பிளவு மூலம் தோற்றுவிக்கப்படுகிறது. 1950கள், 60களில் மேற்கொள்ளப்பட்ட அணுகுண்டு சோதனைகளின் போது பெருமளவு அயோடின்-129 வளிமண்டலத்திற்கு வெளியேறின.

மேற்கோள்கள்

ஓரிடத்தான்கள்
கதிரியக்கம்
வாகன மண்டபம்

வாகன மண்டபம் என்பது இந்துக் கோவில்களில் இறைவனின் வாகனங்களை வைக்க பயன்படுகின்ற மண்டபமாகும். இந்த மண்டபம் ஆதார மண்டப வகையில் சேர்வதில்லை. பெரும்பாலான கோவில்களில் வாகன மண்டபம் ஒன்று மட்டுமே இருக்கின்றது. எனினும் சில கோவில்களில் அரிதாக பல வகையான வாகன மண்டபங்கள் காணப்படுகின்றன.

இறை வாகனங்களை விழாக்களின் போது வாகன மண்டபங்களில் மக்களின் பார்வைக்கு வைக்கின்றனர்.

சில வாகன மண்டபங்களின் பெயர்கள்
 கருட வாகன மண்டபம் அல்லது கருட மண்டபம்
 யானை வாகன மண்டபம் அல்லது யானை மண்டபம்
 புன்னைவாகன மண்டபம்

இவற்றையும் காண்க
 இந்துக் கோயில் மண்டபங்கள்
 சிற்பக்கலை கை முத்திரைகள்

மேற்கோள்கள்

இந்துக் கோயில் கட்டிடக்கலை